ຂ່າວສານ
ການຢ້ຽມຢາມ ຝລັ່ງ ຂອງທ່ານນາຍົກລັດຖະມົນຕີ ຫວຽດນາມ ຟ້າມມິງຈິງ ໝັ້ນໝາຍວ່າ ຈະບັນລຸໄດ້ໝາກຜົນສຳຄັນຫຼາຍຢ່າງໃນການຮ່ວມມື
ພາຍຫຼັງການຜັນຂະຫຍາຍສັນຍາຄູ່ຮ່ວມມືຍຸດທະສາດ ຝລັ່ງ - ຫວຽດນາມ ມາໄດ້ 8 ປີ ແລະ ສັນຍາການຄ້າເສລີ EVFTA ໄດ້ 01 ປີ, ໃນສະພາບການໃໝ່ຫຼັງໂລກລະບາດໂຄວິດ - 19, ການຢ້ຽມຢາມ ຝລັ່ງ - ເຊິ່ງແມ່ນການຢ້ຽມຢາມສອງຝ່າຍຄັ້ງທຳອິດຂອງທ່ານນາຍົກລັດຖະມົນຕີ ຫວຽດນາມ ຟ້າມມິງຈິງ ໃນລະຫວ່າງວັນທີ 03 – 05 ພະຈິກ ມີຄວາມໝາຍພິເສດ, ໝັ້ນໝາຍວ່າຈະບັນລຸໄດ້ໝາກຜົນສຳຄັນຫຼາຍຢ່າງໃນການຮ່ວມມື ແລະ ຈະສ້າງພື້ນຖານໃຫ້ແກ່ໂຄງການ, ແຜນການຮ່ວມມືຢ່າງລະອຽດ ລະຫວ່າງສອງຝ່າຍ ໃນອະນາຄົດ. ນີ້ແມ່ນຄຳຢືນຢັນຂອງທ່ານ ດິງຕວ່ານຖັງ ເອກອັກຄະລັດຖະທູດວິສາມັນຜູ້ມີອຳນາດເຕັມແຫ່ງ ສສ. ຫວຽດນາມ ປະຈຳ ຝລັ່ງ ໃນການແລກປ່ຽນກັບນັກຂ່າວ VOV.
ເມື່ອເນັ້ນໜັກເຖິງຂອບຂະໜາດ, ຄວາມໝາຍທາງດ້ານການເມືອງກ່ຽວກັບການຢ້ຽມຢາມ ຝລັ່ງ ຂອງທ່ານນາຍົກລັດຖະມົນຕີ ຫວຽດນາມ ຟ້າມມິງຈິງ ທ່ານ ເອກອັກຄະລັດຖະທູດ ດິງຕວ່ານຖັງ ຊີ້ແຈ້ງວ່າ: ນີ້ແມ່ນການຢ້ຽມຢາມທີ່ມີຄວາມໝາຍສຳຄັນ, ເພື່ອແນໃສ່ຊຸກຍູ້ການພົວພັນລະຫວ່າງ ຫວຽດນາມ ແລະ ຝລັ່ງ ໃຫ້ກ້າວເຂົ້າສູ່ລວງເລິກ ແລະ ມີປະສິດທິຜົນກວ່າອີກໃນທຸກຂົງເຂດ. ທ່ານກ່າວວ່າ:
“ໃນການຢ້ຽມຢາມຄັ້ງນີ້, ທ່ານນາຍົກລັດຖະມົນຕີ ຟ້າມມິງຈິງ ຈະມີການພົບປະເຈລະຈາກັບທ່ານ ນາຍົກລັດຖະມົນຕີ ຝລັ່ງ ແລະ ເຂົ້າພົບປະກັບການນຳຂັ້ນສູງຂອງ ຝລັ່ງ; ແລກປ່ຽນມາດຕະການເພີ່ມທະວີການຮ່ວມມືສອງປະເທດ; ມາດຕະການສົມທົບເພື່ອພ້ອມກັນຮັບມືກັບສິ່ງທ້າທາຍລວມໃນທົ່ວໂລກ; ພ້ອມກັນຮັກສາສັນຕິພາບ, ຄວາມໝັ້ນຄົງ, ສະຖຽນລະພາບຢູ່ພາກພື້ນ ແລະ ໃນໂລກ. ໃນໂອກາດຢ້ຽມຢາມຄັ້ງນີ້, ຈະມີຂໍ້ຕົກລົງສຳຄັນຫຼາຍສະບັບໄດ້ຮັບການລົງນາມໃນການຮ່ວມມືລະຫວ່າງກະຊວງ, ຂະແໜງການ, ການຮ່ວມມືດ້ານເສດຖະກິດ… ໃນນັ້ນ, ມີຂົງເຂດໜຶ່ງທີ່ສຳຄັນທີ່ສຸດ ທ່ານນາຍົກລັດຖະມົນຕີຈະໄດ້ແລກປ່ຽນກັບການນຳ ຝລັ່ງ ນັ້ນແມ່ນການຮ່ວມມືໃນຂົງເຂດສາທາລະນະສຸກ. ກ່ຽວກັບດ້ານເສດຖະກິດທ່ານນາຍົກລັດຖະມົນຕີຈະພົບປະກັບການນຳວິສາຫະກິດແຖວໜ້າຂອງ ຝລັ່ງ”.
ທ່ານເອກອັກຄະລັດຖະທູດ ໃຫ້ຮູ້ວ່າ ໃນການຢ້ຽມຢາມ ຝລັ່ງຂອງທ່ານນາຍົກລັດຖະມົນຕີ, ການເຄື່ອນໄຫວກ່ຽວກັບວັກຊິນ, ແລກປ່ຽນບົດຮຽນ ຈະມີໝາກຜົນລະອຽດກວ່າອີກ.
(ແຫຼ່ງຄັດຈາກ VOV)